Giacomo Oddi

**Giacomo Oddi** (født 11. november 1679 i Perugia; død 2. mai 1770 i Perugia), også kjent som **Jacopo Oddi**, **Oddus** eller **degli Oddi**, var en italiensk prelat, diplomat for Den hellige stol, biskop av Viterbo og Tuscania, og kardinal i den romersk-katolske kirke.
## Liv og virke
### Bakgrunn
Giacomo Oddi var den yngste av fem barn av Francesco (eller Pietro) Oddi, greve av Antognolla, og Vittoria Biancheri. På morssiden var han nevø av kardinal Antonio Banchieri og fetter av kardinal Giovanni Francesco Banchieri. Han var også onkel til kardinal Niccolò Oddi.

Giacomo Oddi studerte ved Universitetet i Perugia fra 1702 til 1709, hvor han tok doktorgrad i jus den 21. desember 1709. Han flyttet til Roma og virket ved Den hellige stol i forskjellige guvernørstillinger og som apostolisk protonotar.

### Prest og biskop
Han ble ordinert til prest den 30. mai 1732. Han ble utnevnt til titulærerkebiskop av *aodicaea in Phrygia* den 9. juni 1732, og den 24. juni samme år mottok han bispeordinasjonen fra kardinal Giorgio Spinola i benediktinernonnenes kirke på Campo Marzio i Roma. De medkonsekrerende var Giuseppe Maria Feroni, titulærerbiskop av *Damascus*, og Carlo Alberto Guidobono Cavalchini, titulærerbiskop av *Philippi*.

### Nuntius til Köln
Den 28. juni 1732 ble Oddi nuntius til Köln, det fil sy for de tyske landene i det tysk-romerske rike.
### Nuntius til Republikken Venezia
I 1735 ble han dessuten pavens nuntius til Venezia.

### Nuntius til Portugal
I 1739 ble han nuntius til Portugal.

### Kardinal
I konsistoriet den 9. september 1743 kreerte pave Benedikt XIV ham til kardinal. Som kardinalprest mottok Oddi titulærkirken *[[San Girolamo degli Schiavoni]]*, også kalt *San Girolamo dei Croati*, hvor han ble innsatt den 5. april 1745.

### Biskop-erkebiskop av Viterbo
Han tiltrådte bispesetet i Viterbo med den personlige tittel erkebiskop den 22. september 1749. Utenfor byen bygde han en bisperesidens, som senere biskoper kalte *La Palenzana*. Han brukte store pengesummer på å utstyre bispedømmets kirker med liturgisk utstyr, utførte visitaser og la vekt på streng overholdelse av kirkelige ritualer og seremonier. 

Den 12. januar 1756 skiftet han titulærkirke til *Santa Anastasia*. Han deltok i konklaven i 1758 som valgte pave Klemens XIII.

I 1762 innkalte han til en bispedømmesynode, hvis beslutninger først ble avvist i Roma, men etter en undersøkelse av en kommisjon oppnevnt av pave Klemens XIII ble kardinalens handlinger ansett som riktige. Den 22. november 1758 ble hans titulærkirke *[[Santa Maria in Trastevere]]*. Den 12. februar 1759 flyttet han til titulærkirken *[[Santa Prassede]]*, og den 21. mars 1763 ble han kardinal protopresbyter av *[[San Lorenzo in Lucina]]*. 

Han kunne ikke delta i konklaven i 1769 som valgte pave Klemens XIV. På grunn av kardinal Oddis høye alder og svakhet ble Egidio Mingarelli, en prest fra bispedømmet Bologna, utnevnt til apostolisk vikar av Viterbo og Toscanella den 22. mars 1770. 

Giacomo Oddi trakk seg tilbake til Perugia, hvor han døde i foreldrenes hus den 2. mai 1770. Han ble gravlagt i jesuittkirken der.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Gasparo Carpegna (1625-1714) *1670
* Kardinal Fabrizio Paolucci (1651-1726) *1685
* Kardinal Giorgio Spinola (1667-1739) *1711
* Kardinal *Giacomo Oddi* (1679-1770) *1732
## Litteratur
* Antonio Menniti Ippolito: *Oddi, Giacomo*, Dizionario biografico degli italiani, bind 79

## Referanser